លង់ស្នេហ៍ពូ

រឿង លង់ស្នេហ៍ពូ ឬ Crush Pu ភាពយន្តស្នេហាបែបកំប្លែង គឺជាស្នាដៃដឹកនាំរឿងដោយលោក ឌៀប សុវណ្ណតារា និពន្ធភាពយន្តដោយលោក នួន ម៉ូលីន និងផលិតដោយផលិតកម្ម LD Picture Production

សង្ខេបសាច់រឿង
កញ្ញាមុន្នីរ័ត្នជាពិធិការីព័ត៌មាន Outdoor ធម្មតាម្នាក់បានលង់ស្រឡាញ់នឹងពិធីករប្រុសដ៏ល្បីម្នាក់តែគេជាបុរសសាវា តែងតែទាក់ទង់ជាមួយនឹងនារីជាច្រើន។ រូបនាងខូចនឹងគេខ្លាំងពេកក៏ព្រមចុះបេសកកម្មថតភាពយន្តឯកសារពីព្រៃឈើ ជាមួយនឹងក្រុមការងារថ្មី២នាក់ដែលនាងមិនស្គាល់។ 
	កញ្ញាមុន្នីរ័ត្នបានស្នាក់នៅក្នុងស្នាក់ការតំបន់ការពារព្រៃនិងជនជាតិភាគតិច ដោយទទួលបានការ អនុញ្ញាណស្នាក់នៅដោយលោកដាវដែលជាប្រធានស្នាក់ការតំបន់នៅទីនោះ។ លោកដាវបានធ្វើបាបលើមុន្នីរ័ត្នឱ្យជិះម៉ូតូតាម ឡានរបស់ខ្លួនដើម្បីបានការសម្ភាសនពីលោក តែមុន្នីរ័ត្នមិនប្រយ័ត្នបានជិះចូលចម្ការមីនដោយមិនដឹងខ្លួនព្រោះតែម៉ូតូ ដាច់ហ្វ្រាំង។ លោកដាវបានហៅមិត្តភក្តិជិតស្និតរបស់ខ្លួនមកជួយគឺឈ្មោះយោធិនវ៉ាន់ ដែលជាក្រុមការងាររបស់ CMAC នៅទីនោះ។ លោកវ៉ាន់និងដាវលែងជាពួកម៉ាកជិតស្និតព្រោះតែរូបលោកទាំង២នាក់បានបាក់ចិត្តស្រឡាញ់លើនារីតែម្នាក់គឺ អ្នកគ្រូពេទ្យស្មោះឆន។ 
	លោកវ៉ាន់ ដាវ មុន្នីរ័ត្ន និងអ្នកគ្រូពេទ្យឆនបានធ្វើដំណើរជាមួយគ្នាដ៏វែងឆ្ងាយព្រោះតែចុះជួយព្យាបាលអ្នកជំងឺជនជាតិ ភាគតិច និងជួយជូនមុន្នីរ័ត្នចុះថតឯកសារ។ មុន្នីរ័ត្នបានបាក់ចិត្តស្រឡាញ់លើលោកដាវតែមិនអាចបង្ហាញចេញមកបាន ព្រោះតែលោកដាវតែងតែប្រជែងយកឈ្នះដើម្បីយកគ្រូពេទ្យឆនពីលោកវ៉ាន់។ ក្រោយចំណាយពេលជាមួយគ្នាមួយរយៈ អ្នកគ្រូពេទ្យឆនបានមើលដឹងថាលោកដាវមិនបានស្រឡាញ់ខ្លួនគ្រាន់តែចង់ឈ្នះនឹងមិត្តភក្តិរបស់ខ្លួនប៉ុណ្ណោះ។ 
លោកដាវក៏មិនដឹងថាខ្លួនស្រឡាញ់គ្រូពេទ្យឆន ឬស្រឡាញ់នាងមុន្នីរ័ត្នក៏ពិបាកនឹងបង្ហាញអារម្មណ៏ពិតបានធ្វើឱ្យ មុន្នីរ័ត្នបានដឹងយ៉ាងច្បាស់ថាលោកដាវគឺមិនមានអារម្មណ៏អ្វីលើខ្លួននោះទេ។ កញ្ញាមុន្នីរ័ត្នបានត្រឡប់មកភ្នំពេញវិញទាំងការងារ របស់គេមិនទាន់បានបញ្ចប់ដោយឱ្យក្រុមការងារបស់នាងជាអ្នកបញ្ចប់វានៅទីនោះ។
ថ្ងៃចាក់ផ្សាយកម្មវិធីរបស់កញ្ញាមុន្នីរ័ត្ន នាងបានមើលក្លីបមួយដែលកំពុងតែ Live ផ្ទាល់គឺលោកដាវបានសារភាព សុំស្រឡាញ់នាងនៅពេលនោះបានធ្វើឱ្យមុន្នីរ័ត្នរំភើបរហូតស្រក់ទឹកភ្នែក។ ពួកគេទាំង៤នាក់ក៏បង្ហាញអារម្មណ៏ស្រឡាញ់ ទៅកាន់មនុស្សជាទីស្រឡាញ់ដោយសេចក្តីក្លាហានពិតប្រាកដ។

ឯកសារយោង 

ភាពយន្តខ្មែរ